CELEX: 62010TA0389
Language: sk
Date: 2015-07-15 00:00:00
Title: Veci T-389/10 a T-419/10: Rozsudok Všeobecného súdu z 15. júla 2015 – SLM a Ori Martin/Komisia („Hospodárska súťaž — Kartely — Európsky trh s predpínacou oceľou — Stanovenie kvót a cien, rozdelenie trhu a výmena citlivých obchodných informácií — Rozhodnutie, ktorým sa konštatuje porušenie článku 101 ZFEÚ — Jediné, komplexné a nepretržité porušenie — Premlčanie — Usmernenia k metóde stanovovania výšky pokút z roku 2006 — Proporcionalita — Zásada individualizácie trestov a sankcií — Neobmedzená súdna právomoc“)

14.9.2015   
            
            
               SK
            
            
               Úradný vestník Európskej únie
            
            
               C 302/32
            
         Rozsudok Všeobecného súdu z 15. júla 2015 – SLM a Ori Martin/Komisia
   (Veci T-389/10 a T-419/10) (1)
   
   ((„Hospodárska súťaž - Kartely - Európsky trh s predpínacou oceľou - Stanovenie kvót a cien, rozdelenie trhu a výmena citlivých obchodných informácií - Rozhodnutie, ktorým sa konštatuje porušenie článku 101 ZFEÚ - Jediné, komplexné a nepretržité porušenie - Premlčanie - Usmernenia k metóde stanovovania výšky pokút z roku 2006 - Proporcionalita - Zásada individualizácie trestov a sankcií - Neobmedzená súdna právomoc“))
   (2015/C 302/41)
   Jazyk konania: taliančina
   
      Účastníci konania
   
   
      Žalobkyne: Siderurgica Latina Martin SpA (SLM) (Ceprano, Taliansko) (v zastúpení: G. Belotti a F. Covone, advokáti) (vec T-389/10) a Ori Martin SA (Luxemburg, Luxembursko) (v zastúpení: P. Ziotti, advokát) (vec T-419/10)
   
      Žalovaná: Európska komisia (v zastúpení: pôvodne B. Gencarelli, V. Bottka a P. Rossi, neskôr V. Bottka, P. Rossi a G. Conte, splnomocnení zástupcovia)
   
      Predmet veci
   
   Návrh na zrušenie a zmenu rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011
   
      Výrok rozsudku
   
   
               1.
            
            
               Veci T-389/10 a T-419/10 sa spájajú na účely vyhlásenia rozsudku
            
         
               2.
            
            
               Článok 1 bod 16 rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011, sa zrušuje v rozsahu, v akom sa v ňom spoločnosti Siderurgica Latina Martin SpA (SLM) pripisuje účasť na súbore dohôd a zosúladených postupov v sektore s predpínacou oceľou na vnútornom trhu a v rámci Európskeho hospodárskeho priestoru (EHP) v období od 10. februára 1997 do 14. apríla 1997.
            
         
               3.
            
            
               Článok 2 bod 16 rozhodnutia K(2010) 4387 v konečnom znení, zmeneného a doplneného rozhodnutím K(2010) 6676 v konečnom znení a rozhodnutím K(2011) 2269 v konečnom znení, sa zrušuje.
            
         
               4.
            
            
               Výška pokuty uloženej SLM sa znižuje z 19,8 milióna eur na 19 miliónov eur, z ktorých 13,3 milióna eur sa z dôvodu solidárnej zodpovednosti ukladá spoločnosti Ori Martin SA, pričom z dôvodu zákonnej hornej hranice 10 % celkového obratu stanovenej článkom 23 ods. 2 nariadenia (ES) č. 1/2003 sa konečná suma pokuty uloženej spoločnosti SLM stanovuje na 1,956 milióna eur.
            
         
               5.
            
            
               V zostávajúcej časti sa žaloba zamieta.
            
         
               6.
            
            
               Komisia znáša svoje vlastné trovy konania a je povinná nahradiť dve tretiny trov konania vynaložených spoločnosťou SLM a jednu tretinu trov konania vynaložených spoločnosťou Ori Martin.
            
         
               7.
            
            
               SLM znáša jednu tretinu svojich vlastných trov konania.
            
         
               8.
            
            
               Ori Martin znáša dve tretiny svojich vlastných trov konania.
            
         
      (1)  Ú. v. EÚ C 301, 6.11.2010.